section_heading: Imidž i pseudonimi
paragraph_text: Naslovnica albuma ...I Care Because You Do prikazuje sliku Jamesa, a naslovnica Richard D. James Albuma sadrži fotografiju njegova lica u krupnom planu. Njegovo je lice umetnuto na tijela drugih ljudi u glazbenim spotovima za pjesme "Come to Daddy" i "Windowlicker". Pri kraju druge skladbe na singlu "Windowlicker" (poznatoj kao "Equation") nalazi se steganogram fotografije Jamesova lica koji se može otkriti spektrogramom.<ref>  Druga je slika Jamesa i suradnika Toma Jenkinsona uvrštena (u SSTV formatu) u tekst treće skladbe na albumu 2 Remixes by AFX pod imenom "Bonus High Frequency Sounds". Za neke se uratke koristio i vlastitom fotografijom, pa je tako i zaslužan za omot albuma Selected Ambient Works Volume II.